Lingua mundana
Lingua mundana vocatur lingua naturalis, quae lingua franca longe ultra originalem zonam linguisticam vim assecuta est. Tales linguas francas internationales multi homines variarum gentium patrio aut secundo sermone loquuntur et intellegunt; in diplomatia ac mercatura inter gentes nec non in scientiis docendis in usu sunt; saepe linguae mundanae etiam linguae publicae variis in civitatibus et organizationibus internationalibus sunt. A bello orbis terrarum secundo Lingua Anglica est lingua mundana maximi momenti.